गैरे वर्तमान एमाले नेतृत्व युवाहरुलाई निरुत्साहित गर्न लागिपरेको बताउँछन् । ‘बहुसंख्यक युवाहरुले नेतृत्वमा पुग्नै पर्छ । हाम्रो संविधानले १८ देखी ४० वर्ष उमेर समुहलाई युवा भनेर मानेको छ । म ४० वर्ष कटिसकेको हुनाले त्यो पुस्तालाई आकर्षित गर्न हाम्रो उमेर समुहलाई नजर अन्दाज गर्न मिल्दैन । हामीले नै पार्टीमा हैसियत जोगाउन सकेनौं भने युवाहरु राजनीतिमा आउन मुस्किल पर्छ । त्यसमा राजनीतिक दलहरुले ध्यान दिनु पर्छ । तर मैले पनि यसपटक यस्तो अनुभव गरेको छु की राजनीतिक दलहरुले युवाहरुलाई निरुत्साहित गरिरहेका छन्,’ गैरे भन्छन् ।
